Държавен вестник, бр. 33, 2002 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  33
2. Когато доходи от личната дейност на худо-
жествен изпълнител или спортист в качеството
му на такъв се получават не от самия художест-
вен изпълнител или спортист, а от друго лице,
независимо дали е местно лице на едната дого-
варяща държава или не, тези доходи независимо
от разпоредбите на чл. 7, 14 и 15 могат да се
облагат в договарящата държава, в която се из-
вършва дейността на художествения изпълни-
тел или спортиста.
3. Независимо от разпоредбите на ал. 1 и 2
доходите, получени от местно лице на едната
договаряща държава в качеството му на худо-
жествен изпълнител или спортист от личната
му дейност като такъв, извършвана в другата
договаряща държава, се облагат само в първата
посочена държава, ако в другата държава тази
дейност се финансира изцяло от обществени
фондове на първата посочена държава или ней-
ни органи на местната власт.
Член 18
Пенсии
1. Като се имат предвид разпоредбите на ал. 2
на чл. 19, пенсии и други подобни възнагражде-
ния, платени във връзка с трудово правоотно-
шение в миналото на местно лице на едната
договаряща държава, се облагат само в тази
договаряща държава в съответствие с нейното
законодателство.
2. Независимо от разпоредбите на ал. 1 пен-
сии и други плащания в съответствие със зако-
нодателството относно обществената система
за социално осигуряване на едната договаряща
държава могат да се облагат в тази държава.
3. Нищо, което се съдържа в ал. 1 и 2, няма
да засегне разпоредбите от законодателството
на едната договаряща държава относно осво-
бождаването на пенсиите от данък.
Член 19
Държавна служба
1. а) Заплати, надници и други подобни въз-
награждения, различни от пенсия, изплатени от
едната договаряща държава или неин орган на
местна власт на физическо лице за оказани услу-
ги на тази държава или неин орган на местна
власт, се облагат с данък само в тази държава.
б) Такива заплати, надници и други подобни
възнаграждения обаче се облагат с данък само
в другата договаряща държава, ако услугите са
извършени в тази друга държава и физическото
лице е местно лице на тази държава, което:
 (i) е гражданин на тази държава; или
 (ii) не е станало местно лице на тази държа-
ва единствено с цел извършване на услугите.
2. а) Всяка пенсия, изплатена от или за смет-
ка на фондове, създадени от едната договаряща
държава или неин орган на местна власт на
физическо лице във връзка с услуги, предоста-
вени на тази държава или орган, се облага с
данък само в тази държава.
 б) Такава пенсия обаче се облага с данък само
в другата договаряща държава, ако лицето е
местно лице и гражданин на тази друга държава.
3. Разпоредбите на чл. 15, 16 и 18 се прилагат
също и по отношение възнаграждения и пенсии
за услуги, извършени във връзка със стопанска
дейност, осъществена от едната договаряща
държава или неин орган на местна власт.
4. Нищо, което се съдържа в ал. 2, няма да
засегне разпоредбите от законодателството на
едната договаряща държава относно освобож-
даването на пенсиите от данък.
Член 20
Преподаватели и научни работници
1. Физическо лице, което е местно лице на
едната договаряща държава и посети другата
договаряща държава по покана на акредитиран
университет, колеж или друго висше учебно за-
ведение единствено с цел да преподава или да
извършва научни изследвания в течение на пе-
риод, ненадвишаващ 1 година, не се облага с
данък в тази друга държава за доходите си от
такава дейност.
2. Разпоредбата на ал. 1 няма да се прилага
по отношение на доходите от изследователска
дейност, извършвана предимно за лично обла-
годетелстване на едно или повече лица, а не в
обществен интерес.
Член 21
Студенти и стажанти
1. Физическо лице, което е местно лице на
едната договаряща държава и се намира времен-
но в другата договаряща държава единствено като:
а) учащ в университет, колеж или училище в
другата договаряща държава;
б) стажант в стопанската, промишлената или
техническата област; или
в) получател на стипендия или награда с цел
обучение или изследователска дейност от ре-
лигиозна, благотворителна, научна или обра-
зователна институция,
не се облага с данък в другата договаряща дър-
жава по отношение на такава стипендия или
награда.
2. Същата разпоредба се прилага за всяка
сума, която представлява възнаграждение, по-
лучено от това лице за услуги, извършени в
другата договаряща държава, при условие че
тези услуги са свързани с неговото обучение или
стаж и са необходими за неговата издръжка.
3. Плащания, които получава за своята из-
дръжка, образование или стаж студент или ста-
жант, който е или е бил непосредствено преди
пристигането си в едната договаряща държава
местно лице на другата договаряща държава и
който се намира в първата посочена държава
единствено с цел образование или стаж, не се
облагат с данък в тази държава при условие, че
плащанията са от източник извън тази държава.
Член 22
Други доходи
1. Елементи от дохода на местно лице на
едната договаряща държава независимо от това,
къде възникват, които не са разгледани в пред-
ходните членове на тази спогодба, се облагат с
данък само в тази държава.